યાત્રિકોની સુરક્ષા અને અન્ય વ્યવસ્થા અંગે પ્રધાને જણાવ્યું કે આ યાત્રા કાશ્મીરની પરંપરા અને સભ્યતાનો એક મહત્ત્વપૂર્ણ ભાગ છે. આ માટે કાશ્મીરીઓ હિન્દુ કે મુસ્લિમનો ભેદભાવ ભૂલી જઈ વર્ષોથી આ માટે વ્યવસ્થા કરતા આવ્યા છે. તેથી આ વખતે પણ સ્થાનિક લોકોની ભાગીદારીને ખાસ ધ્યાનમાં લેવામાં આવશે. કાશ્મીરી મુસ્લિમો આ યાત્રાની સુરક્ષાવ્યવસ્થામાં હંમેશાં આગળ રહે છે તેમજ તેઓ આ યાત્રામાં અડચણ ઊભી કરતાં તત્ત્વોનો વિરોધ કરતાં રહ્યાં છે ત્યારે પ્રધાને પહલગાંવ અને અનંતનાગ નજીક યાત્રિકો માટે બનાવવામાં આવેલા કેમ્પની મુલાકાત લીધી હતી, તેમાં તેમણે સ્વચ્છતા રાખવા આગ્રહ કર્યો હોત તેમજ આ કેમ્પમાં યાત્રિકોને સારી સુવિધા મળે તેવી વ્યવસ્થા કરવા આદેશ આપ્યો હતો.